
[kuupäev] määrus, milles käsitletakse remonditavusindeksi esitamise korda, märgistust ja selle arvutamise üldparameetreid.

NOR: XXXXX



Ökoloogilise ülemineku ministeerium ja majandus- ja rahandusministeerium,

võttes arvesse komisjoni 1. oktoobri 2019. aasta määrust (EL) 2019/2021, millega kehtestatakse kuvarite ökodisaini nõuded vastavalt Euroopa Parlamendi ja nõukogu direktiivile 2009/125/EÜ, muudetakse komisjoni määrust (EÜ) nr1275/2008 ning tunnistatakse kehtetuks komisjoni määrus (EÜ) nr 642/2009,

võttes arvesse keskkonnaseadustikku, eelkõige selle artiklit L541-9-2,

võttes arvesse [kuupäev] dekreeti nr XXXX, mis käsitleb elektri- ja elektroonikaseadmete remonditavusindeksi kohaldamise korda, selle kriteeriumeid ja arvutusmeetodit,


Artikkel 1. Märgistatavad elektri- ja elektroonikaseadmed

Käesolevat määrust kohaldatakse kõigi elektri- ja elektroonikaseadmete suhtes, mille puhul tuleb vastavalt elektri- ja elektroonikaseadmete remonditavusindeksi kohaldamise korda, selle kriteeriumeid ja arvutusmeetodit käsitleva [kuupäev] dekreedi nr XXXX sätetele arvutada välja ja esitada remonditavusindeks.

Artikkel 2. Tulemus, mis moodustab remonditavusindeksi

Kõigi artiklis 1 nimetatud elektri- ja elektroonikaseadmete remonditavusindeks on esitatud tulemusena 10 palli süsteemis, mis võib sisaldada ühte kohta pärast koma.
Kui esimese kümnendkoha järel olev number on väiksem kui 5, ümardatakse tulemus allapoole kümnendkohani.
Kui esimese kümnendkoha järel olev arv on suurem kui 5 või sellega võrdne, ümardatakse tulemus ülespoole kümnendkohani.

Artikkel 3. Kuva värvid ja märgistus

Vastavalt sel viisil saadud tulemusele kasutatakse indeksi kuvamiseks järgmisi värvikoode:
· tulemus on suurem kui 0 või sellega võrdne ja väiksem kui 1,9 või sellega võrdne: punane, etalonvärv Pantone 186 C; 
· tulemus on suurem kui 2 või sellega võrdne ja väiksem kui 3,9 või sellega võrdne: oranž, etalonvärv Pantone 1585 C;
· tulemus on suurem kui 4 või sellega võrdne ja väiksem kui 5,9 või sellega võrdne: kollane, etalonvärv Pantone 7548 C;
· tulemus on suurem kui 6 või sellega võrdne ja väiksem kui 7,9 või sellega võrdne: heleroheline, etalonvärv Pantone 2291 C;
· tulemus on suurem kui 8 või sellega võrdne ja väiksem kui 10 või sellega võrdne: tumeroheline, etalonvärv Pantone 347 C;

Remonditavusindeksi kuvamiseks kohustuslik märgistus on graafiline kujutis, mis koosneb sõnadest „remonditavusindeks” ja piktogrammist, mis näitab allpool esitatud indeksi reitingut allpool [vastab tähisele „remonditavusindeks”]. 

10 palli süsteemis tulemuse numbrimärgi kirjasuurus peab olema vähemalt sama, nagu müügihinna kirjasuurus.
Nende märgiste suurust tuleb kohandada ühtses mastaabis.

Juhul kui indeks kinnitatakse ka märgiste või tähistustega otse igale näidisühikule või pakendile, jäetakse graafiline esituse suurus vabaks, et see oleks nähtav ja loetav.

Artikkel 4. Indeksi arvutamine ja selle kehtestamiseks kasutatud parameetrite esitamine

Indeksi iga alakriteerium saadakse kümnest ja sellele kohaldatakse koefitsient, mis võimaldab saavutada tulemus 20 punkti skaalal kriteeriumi kohta, nagu on näidatud allpool olevas tabelis. Lisaks saadakse iga kriteeriumi tulemuste võrdse kaalumisega kogutulemus sajast, mida vähendatakse indeksi ühe tulemuseni kümnest.

Iga seadme remonditavusindeksi kehtestamiseks kasutatavate parameetrite edastamine ja kättesaadavaks tegemine esitatakse vastavalt allpool esitatud tabelile, mittemuudetavas digitaalses vormingus, mõõtmetega 21x29,7 cm.

	*loend 2: loend, mis sisaldab (sõltuvalt asjaomase seadme kategooriast) kõige rohkem 3–5 varuosa, mille purunemine või rikked on kõige sagedasemad;
**loend 1: loend, mis sisaldab (sõltuvalt asjaomase seadme kategooriast) kõige rohkem 10 muud varuosa, mille hea seisukord on seadme töötamiseks vajalik.



Kriteeriumi puhul on alakriteeriumide koefitsientide summa võrdne 2ga.
Määrusega määratletakse iga seadmekategooria jaoks konkreetsed üksikasjalikud reitingutabelid, mis näitavad osade loendeid ja iga alakriteeriumi üksikasju.

Artikkel 5. Alakriteeriumide määratlus

Kriteerium nr 1 – Dokumentatsioon

Alakriteerium 1.1. Tehnilise ning kasutus- ja hooldusnõuandeid käsitleva dokumentatsiooni kättesaadavuse kestus
Määratletakse tootja kohustusega tehnilised dokumendid volitatud ja sõltumatutele remonditöökodadele ja tarbijaile ning kasutus- ja hooldusnõuanded tarbijaile alates viimase seadmeühiku turuleviimisest paljude aastate jooksul tasuta kättesaadavaks teha.

Kriteerium nr 2 – Demonteeritavus ja juurdepääs, tööriistad, kinnitusdetailid

Alakriteerium 2.1. Loendi 2 osade demonteerimise lihtsus
Määratakse kindlaks demonteerimisetappide arvuga, mis võimaldab loendi 2 iga osa jaoks sellele osale individuaalselt juurde pääseda ja see seadmetest eraldada, et see asendada. Selle alakriteeriumi ja alakriteeriumi 3.1 reitingu vahel luuakse seos juhul, kui mõnda osa ei saa lahti võtta: tulemus null viiakse siis ühelt alakriteeriumilt teisele.

Alakriteerium 2.2. Vajalikud tööriistad
Määratakse kindlaks loendi 2 iga osa lahtivõtmiseks vajalike tööriistade tüübi järgi, vastavalt tüpoloogiale, mille puhul eristatakse „tavalisi“, „spetsiifilisi“ või „patenteeritud“ tööriistu.

Alakriteerium 2.3. Kinnitusdetailide omadused
Määratakse kindlaks loendite 1 ja 2 iga osa jaoks kindlaks määratud kinnitusdetailide tüübi järgi, mis tagab nende monteerimise seadme muudesse osadesse, vastavalt tüpoloogiale, mille puhul eristatakse „eemaldatavaid ja korduvkasutatavaid“, „eemaldatavaid ja ühekordselt kasutatavaid“ või „mitteeemaldatavaid ühekordselt kasutatavaid“ kinnitusdetaile.

Kriteerium nr 3 – Varuosade kättesaadavus

Alakriteerium 3.1. Loendi 2 osade kättesaadavuse kestus
Määratakse kindlaks tootja kohustusega loendi 2 osad alates viimase ühiku turuleviimisest paljude aastate jooksul varuosade turustajatele, volitatud ja sõltumatutele remonditöökodadele ning tarbijatele kättesaadavaks teha.

Alakriteerium 3.2. Loendi 1 osade kättesaadavuse kestus
Määratakse kindlaks tootja kohustusega loendi 1 osad alates viimase ühiku turuleviimisest paljude aastate jooksul varuosade turustajatele, volitatud ja sõltumatutele remonditöökodadele ning tarbijatele kättesaadavaks teha.

Alakriteerium 3.3. Loendi 2 osade kättetoimetamise tähtaeg
Määratakse kindlaks tootja kohustusega järgida loendisse 1 kuuluvate osade tarnetähtaega tööpäevade arvu järgi alates tellimise päevast varuosade turustajatele, volitatud ja sõltumatutele remonditöökodadele ning tarbijatele.

Alakriteerium 3.4. Loendi 1 osade kättetoimetamise tähtaeg
Määratakse kindlaks tootja kohustusega järgida loendisse 1 kuuluvate osade tarnetähtaega tööpäevade arvu järgi alates tellimise päevast varuosade turustajatele, volitatud ja sõltumatutele remonditöökodadele ning tarbijatele.

Kriteerium nr 4 – Varuosade hind

Alakriteerium 4.1. Tootja või importija poolt müüdavate osade müügihinna ja tootja või importija poolt müüdavate seadmete müügihinna suhe.
Kriteerium kehtestatakse aruande koostamisega:
loendis 2 + (loendi 2 muude osade ilma käibemaksuta hindade keskmine) / 2 oleva kõige kallima osa hind ilma käibemaksuta jagatud kahega ja
asjaomase seadme mudeli hind ilma käibemaksuta, kui iga hinna all mõistetakse indeksi arvutamise ajal kehtiva hinnakirja ilma käibemaksuta hinda, mis esineb tootja või importija üldistes müügitingimustes või selle puudumisel mis tahes asjakohases lepingulises dokumendis. 

Kui tootjal või importijal on kõnealuste osade või seadmete jaoks mitu hinnakirja vastavalt klientidest turustajate või müüjate eri kategooriatele, kasutatakse indeksi arvutamiseks selle hinnakirja hindu, mis väljendavad tootja või importija käibe suurimat osakaalu kõnealuste osade või seadmete tüübi puhul viimasel lõppenud eelarveaastal. 

Juhul, kui mõned neist osadest on lahutamatud või kui asjaomane osa on integreeritud ainsasse kättesaadavasse moodulisse, võetakse arvesse osade kumulatiivset hinda või mooduli hinda.

Kriteerium nr 5 – Asjaomase seadmekategooria erikriteerium

See kriteerium koosneb ühest või mitmest alakriteeriumist, mis iseloomustavad konkreetselt kõnealuseid seadmekategooriaid. Kui see on kõnealuste seadmete kategooria puhul asjakohane, hõlmab selle kategooria erikriteerium 5 alakriteeriumi, mis on seotud tarbijale nähtava kasutusarvesti olemasoluga, mille koefitsient on siis vähemalt 1.

Artikkel 6 – Kasutatud mõisted

Osade loendid
Iga seadmekategooria jaoks on määratletud kaks osade loendit:
– loend 2: loend, mis sisaldab (sõltuvalt asjaomase seadme kategooriast) kõige rohkem 3–5 varuosa, mille purunemine või rikked on kõige sagedasemad;
– loend 1: loend, mis sisaldab (sõltuvalt asjaomase seadme kategooriast) kõige rohkem 10 muud varuosa, mille hea seisukord on seadme töötamiseks vajalik.

Need loendid ei hõlma tingimata kõiki seadet moodustavaid osi. 

Etapi mõiste
Etapp on toiming, mille tulemusel komponent või osa eemaldatakse või tööriist välja vahetatakse. Komponent võib sisaldada ühte või mitut osa.

See üldine määratlus võib lubada erandeid, mida õigustavad praktilised või ohutusalased kaalutlused. Need erandid täpsustatakse iga seadmekategooria kohta keskkonnaministri ning majandus- ja rahandusministri määrusega.

Kinnitus- või ühendusdetailid on määratletud kui kooste-, kinnitus- või tihendusmeetodid. Kinnitus- või ühenduselemente ei loeta osadeks.

Kinnitusdetailide tüübid
Eemaldatav ja korduvkasutatav: originaalkinnitussüsteem, mille saab täielikult eemaldada nii seadmeid kahjustamata kui ka jääke jätmata ning mida saab taaskasutada.

Eemaldatav ja korduvkasutatav: originaalkinnitussüsteem, mille saab täielikult eemaldada nii seadmeid kahjustamata kui ka jääke jätmata, kuid mida ei saa taaskasutada.

Mitte-eemaldatav ja mitte-korduskasutatav: originaalkinnitussüsteem, mida ei saa täielikult eemaldada seadmeid kahjustamata ja jääke jätmata ning mida ei saa taaskasutada.

Tööriistade tüübid
Tavapäraste tööriistade loetelu koosneb järgmisest loendist, mis vastab võrdlusstandarditele:

	Tavapärased tööriistad
	Viide

	Kruvitsapeaga, ristpeaga ja kuue kiilsüvendiga peaga kruvikeeraja.
	ISO 2380, ISO 8764, ISO 10664

	Sisekuuskantvõti
	ISO 2936

	Segaotstarbeline võti
	ISO 7738

	Universaalsed tangid
	ISO 5746

	Poolümara otsaga tangid
	ISO 5745

	Diagonaallõiketangid
	ISO 5749

	Mitmeasendilised tangid
	ISO 8976

	Kruustangid
	/

	Universaalsed tangid klemmide / kaabliisolatsioonide eemaldamiseks ja kokku pressimiseks
	/

	Kang
	/

	Näpitsad
	/

	Haamer (metallpea)
	ISO 15601

	Sissetõmmatava teraga nuga (lõikur)
	/

	Multimeeter
	/

	Voltmeeter (pingetester)
	/

	Jootekolb
	/

	Liimipüstol
	/

	Suurendusklaas
	/



Spetsiifilised tööriistad on tööriistad, mida tavaliste tööriistade loendis ei esine, ilma et need oleksid patenteeritud tööriistad.

Omandiõigusega kaitstud tööriistad on tööriistad, mille intellektuaalomand kuulub tootjale või konkreetsele osalejale.

Kasutusarvesti
Seade, mis registreerib seadme kasutamise kumulatiivselt ühikute arvuna. Kasutusarvesti võib olla tarbijale otse nähtav iga kord, kui seade käivitatakse, või võib nõuda kasutajalt vabatahtlikku toimingut, et selgitada välja kasutusarvesti kuvatav väärtus.



Ökoloogilise ülemineku minister,

ministri nimel ja volitusel, kestliku arengu peakomissar,

T. Lesueur



Majandus- ja rahandusminister,

ministri nimel ja volitusel, konkurentsi, tarbimise ja pettustevastase võitluse direktoraadi peadirektor

V. Beaumeunier

